Lysvierbladbille er mellom 4-5,5 mm lang. Den har et lyst brun orange hode, halsskjold (pronotum) og antenner. Halskjoldet er glatt og blankt, men har grov punktur i bakkanten. Antennene er trådformet, med ganske korte ledd, de er lysere nær hodet og noe mørkere mot spissen. Dekkvingene er gulbrun på farge med et noe mørkere brunt mønster. Dekkvingene har noen langsgående punktrader. Kroppen er litt langsmal og ikke så oval som bladbillene ofte er. Beina er lyse, slik som kroppen.